**ԱՄՓՈՓԱԹԵՐԹ**

**«ԷՆԵՐԳԵՏԻԿԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ**

|  |  |
| --- | --- |
| 1. **ՀՀ ֆինանսների նախարարություն**
 | **24.03.2021թ** |
| **№ 01/8-1/4321-2021** |
| Դիտողություններ և առաջարկություններ չկան | **Ընդունվել է** |
|  |  |
| 1. **Էկոնոմիկայի նախարարություն**
 | **18.03.2021թ** |
| **№ 01/3486-2021** |
| Դիտողություններ և առաջարկություններ չկան | **Ընդունվել է** |
|  |  |
| **3. ՀՀ քաղաքաշինության, տեխնիկական և հրդեհային անվտանգության տեսչական մարմին** | **15.03.2021թ.** |
| **№ ՔՏՄ/06․1․1/2793-21** |
| Դիտողություններ և առաջարկություններ չկան | **Ընդունվել է** |
|  |  |
| **4. ՀՀ վարչապետի աշխատակազմի տեսչական մարմինների աշխատանքների համակարգման գրասենյակ** | **16.03.2021թ.** |
| **№ //8173-2021** |
| Ի պատասխան Ձեր 15.03.2021թ. N ՍՊ/22.1/5513-2021 գրության՝ քննության առնելով «Էներգետիկայի մասին» օրենքում փոփոխություններ կատարելու մասին» օրենքի նախագիծը՝ հայտնում եմ, որ վարչապետի աշխատակազմի տեսչական մարմինների աշխատանքների համակարգման գրասենյակը (այսուհետ՝ Գրասենյակ) նախագծի վերաբերյալ առարկություններ չունի: Միաժամանակ հայտնում եմ, որ Գրասենյակի կողմից մշակվել և ներկայումս շրջանառության մեջ է գտնվում «Էներգետիկայի բնագավառում և էներգասպառման ոլորտում պետական տեխնիկական վերահսկողության մասին» օրենքում փոփոխություններ կատարելու մասին» օրենքի նախագիծը (այսուհետ՝ Նախագիծ), որի մշակումը պայմանավորված է տեխնիակական կանոնակարգման օրենսդրության փոփոխությամբ և արդյունքում՝ իրավական ակտերի տեխնիկական կանոնակարգման դաշտից դուրսբերման ու դրանց փոխարինող իրավական ակտերի ընդունումից հետո էներգետիկայի բնագավառում վերահսկողություն իրականացնող տեսչական մարմնի համար իրավական հիմքերի ստեղծման անհրաժեշտությամբ: Հայտնում եմ նաև, որ Նախագիծը սահմանված կարգով սույն թվականի մարտի 4-ին ուղարկվել է նաև ՀՀ տարածքային կառավարման և ենթակառուցվածքների նախարարություն, որի վերաբերյալ վերջինս ներկայացրել է առարկություններ չունենալու վերաբերյալ դիրքորոշում: Այսպիսով, հաշվի առնելով այն հանգամանքը, որ վերոնշյալ նախագծերը, ըստ էության, ուղղված են միևնույն խնդրի կարգավորմանը՝ խնդրում եմ Ձեր համաձայնությունը վերջիններս միավորելու և որպես մեկ փաթեթ դրանց ընթացքը Գրասենյակի կողմից ապահովելու համար: | **Ընդունվել է**ՀՀ ՏԿԵ նախարարությունն իր 25.03.2021թ․ թիվ ՍՊ/22.1/7200-2021 գրու­թյամբ տեղեկացրել է «Էներգետիկայի բնագավա­ռում և էներգասպառման ոլորտում պետական տեխնիկական վերա­հսկողու­թյան մասին» օրեն­քում փոփոխություններ կատարելու մասին» և «Էներգետիկայի մասին» օրենքում փոփոխություններ կատարելու մասին» օրենք­ների նախագծերը միավորելուն առարկու­թյուններ չունենալու մասին՝ ՀՀ վարչապետի համա­պատաս­խան հանձնարարա­կանի առկայության դեպքում։  |
|  |  |
| **ՀՀ արտակարգ իրավիճակների նախարարություն** | **19.03.2021թ.** |
| **№ 01/01.4/1334-2021** |
| Դիտողություններ և առաջարկություններ չկան | **Ընդունվել է** |
|  |  |
| **ՀՀ քաղաքաշինության կոմիտե** | **19.03.2021թ.** |
| **№ 01/14.1/2119-2021** |
| Դիտողություններ և առաջարկություններ չկան | **Ընդունվել է** |
|  |  |
| **ՀՀ հանրային ծառայությունները կարգավորող հանձնաժողով** | **22.03.2021թ.** |
| **№ ԳԲ/34.1-Մ2-4/778-2021** |
| Հայտնում եմ, որ ՀՀ հանրային ծառայությունները կարգավորող հանձնաժողովը **«**Էներգետիկայի մասին» օրենքում փոփոխություններ կատարելու մասին» օրենքի նախագծի առնչությամբ սկզբունքային առարկություններ չունի։ Այդուհանդերձ, հաշվի առնելով, որ ըստ նախագծի հիմնավորման՝ դրա ընդունման հիմքում դրված է «Էներգետիկայի մասին» օրենքի 5.1-րդ հոդվածի 2-րդ մասի «բ» կետով ամրագրված իրավասությունը, որի համաձայն՝ էներգետիկ օբյեկտների շահագործման և անվտանգության համապատասխան կանոններն ու պահանջները ենթակա են հաստատման ՀՀ կառավարության կողմից, իրավական որոշակիության ապահովման անհրաժեշտությունից ելնելով՝ առաջարկվում է նախագծով **«**Էներգետիկայի մասին» օրենքի՝ 7-րդ և 51-րդ հոդվածների 1-ին մասերում և 56-րդ հոդվածի 3-րդ մասում «տեխնիկական կանոնակարգեր» բառերը և դրանց հոլովաձևերը փոխարինել «տեխնիկական կանոնակարգերով և կառավարության այլ նորմատիվ իրավական ակտերով» բառերով և դրանց համապատասխան հոլովաձևերով։Միաժամանակ, առաջարկվում է ուժը կորցրած ճանաչել օրենքի 59-րդ հոդվածի 3-րդ մասը, քանի որ տվյալ մասով ամրագրված միջոցառումներն իրականացնելու՝ լիցենզավորված անձանց պարտավորությունը սահմանող իրավանորմի՝ մինչև 2018 թվականի փետրվարի 7-ին ընդունված ՀՕ-100-Ն օրենքի ընդունումը գործող խմբագրությամբ օրենքի 28-րդ հոդված 1-ի կետի «բ» ենթակետի գործողությունը դադարեցվել է, հետևաբար դադարել է նաև օրենքի 59-րդ հոդվածի 3-րդ մասով ամրագրված իրավակարգավորման անհրաժեշտությունը։ | **Մասամբ է Ընդունվել**Հիմք ընդունելով ՀՀ արդարադատության նախարարության դիտողությունը, առաջարկությունը չի ընդունվել։Երկրորդ պարբերությամբ ներկայացված առաջարկությունն ընդունվել է մասնակի և նախագծով տրվել է համապատասխան կարգավորում: Մասնավորապես՝ Օրենքի 59-րդ հոդվածի 3-րդ մասից հանվել է 28-րդ հոդված 1-ի կետի «բ» ենթակետի վրա հղում պարունակող նախա­դասու­թյունը, իսկ երկրորդ նախադասությունը՝ անհրա­ժեշտ է պահպանել, հաշվի առնելով, որ անվտանգու­թյան և բնապահպանության նորմե­րի պահանջների կատար­մանն ուղղված միջոցառում­ները կարող են հաստատվել այլ գործ­ընթացների միջո­ցով, օրինակ՝ ընկերության ներդրումային ծրագրերի հաստաման շրջանակնե­րում։  |
| **ՀՀ արդարադատության նախարարություն** | **00.04.2021թ.** |
| **№**  |
| 1. Նախագծի 1-ին հոդվածով առաջարկվում է «Էներգետիկայի մասին» օրենքի համապատասխան հոդվածներում «տեխնիկական կանոնակարգեր» բառերը փոխարինել «տեխնիկական կանոնակարգեր և ***կառավարության այլ նորմատիվ իրավական ակտեր***» բառերով: Այս առումով հարկ է նշել, որ ***«կառավարության այլ նորմատիվ իրավական ակտեր»*** ձևակերպումը հստակեցման կարիք ունի` hաշվի առնելով այն հանգամաքը, որ նախագծով նախատեսվող կարգավորումը չի համապատասխանում իրավական օրենքին ներկայացվող իրավական որոշակիության, օրենքում օգտագործվող ձևակերպումների հստակության, բավարար մատչելիության պահանջներին:2. Միևնույն ժամանակ, Նախագծին կից ներկայացված «Էներգետիկայի մասին» օրենքում փոփոխություններ կատարելու մասին» ՀՀ կառավարության որոշման նախագծի վերաբերյալ հայտնում եմ, որ ՀՀ կառավարության 2021 թվականի փետրվարի 25-ի N 252-L որոշմամբ հաստատված հավելվածի 20-րդ կետի 5-րդ ենթակետի համաձայն՝ նախագծերը ներկայացվում են վարչապետի աշխատակազմ ուղեկցող գրությամբ և նախագծի փաթեթով, որում օրենքի նախագծի դեպքում ներառվում է նաև ***օրենքին հավանություն տալու վերաբերյալ Կառավարության որոշման նախագիծը:***Նախագծով առաջարկվում է *հավանություն տալ* «Էներգետիկայի մասին» օրենքում փոփոխություններ կատարելու մասին» ՀՀ օրենքի նախագծի վերաբերյալ ՀՀ կառավարության օրենսդրական նախաձեռնությանը, մինչդեռ վերնագրում սահմանված է «Էներգետիկայի մասին» օրենքում փոփոխություններ կատարելու մասին» ՀՀ օրենքի նախագծի մասին» ՀՀ կառավարության որոշման նախագիծ:Հաշվի առնելով, որ նախագիծը համապատասխան օրենքի նախագծին *հավանություն տալու* մասին է և հիմք ընդունելով «Նորմատիվ իրավական ակտերի մասին» օրենքի 12-րդ հոդվածի 1-ին մասի այն պահանջը, համաձայն որի՝ *նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը՝* առաջարկում ենք Նախագծի վերնագիրը համապատասխանեցնել բովանդակությանը:Բացի այդ, հարկ է նշել, որ 2015 թվականի փոփոխություններով Սահմանադրության 109-րդ հոդվածի 1-ին մասի համաձայն՝ օրենսդրական նախաձեռնության իրավունք ունեն պատգամավորը, Ազգային ժողովի խմբակցությունը և Կառավարությունը: «Ազգային ժողովի կանոնակարգ» սահմանադրական օրենքի 65-րդ հոդվածի 3-րդ մասի համաձայն՝ Կառավարությունը և խմբակցությունն օրենսդրական նախաձեռնությունն իրականացնում են իրենց որոշմամբ:Հաշվի առնելով վերոշարադրյալը, անհրաժեշտ է «Էներգետիկայի մասին» օրենքում փոփոխություններ կատարելու մասին» ՀՀ օրենքին հավանություն տալու մասին» ՀՀ կառավարության որոշման նախագծի իրավական հիմքը համապատասխանեցնել վերոնշյալ հոդվածներին:  | **Ընդունվել է** Նախագծում իրականացվել են առաջարկվող փոփոխությունները**Ընդունվել է**Նախագծում իրականացվել են առաջարկվող փոփոխությունները |